**Referat: FAU-møte - ungdomsskolen Kirkenes, 05.12.18**

**Til stede:** Ina Vonka 8A, Kari Hoseth 8D, Tommy Johannessen 10C, Anette Solkinnsbakk 10A, Anna Ingeborg Bye 8B, Anne Christine Mikkola 10D-vara, Carina Bjørkli 9A, Trude Pettersen 9C, Hanne B.Vangberg 10B, Trond Gaasland 8C,

**Saker: 1. Skolebuss-Jakobsnes- Kirkenes og skolebusstilbud generelt, 2. Skolekutt, 3. Eventuelt: Energidrikk-koffeinholdig**

1. **Skolebuss-Jakobsnes- Kirkenes og skolebusstilbud generelt:** Har vært et tema i FAU i årevis, men vi gir ikke opp kampen for et så godt tilbud som mulig. Bussen fra Jakobsnes som går bl.a. innom Elvenes kommer så seint at elevene nærmest daglig kommer 5-10 minutter for seint til 1.timen. FAU stiller seg samlet bak at dette er en uholdbar situasjon og vil ta kontakt med Ingar Henriksen for å finne en løsning. Vi mener at det er skolens og kommunens ansvar å finne en løsning på dette sammen med Snelandia. Kommunen kjøper en tjeneste og Snelandia bryter avtalen hvis elevene ikke kommer presis til undervisningen. Det gjelder ganske mange elever som kommer for seint og siden det fører til uro i klassen, læreren ikke kan begynne ordentlig med undervisningen eller blir avbrutt betyr det at svært mange elever blir berørt av at elever kommer for seint til timen pga. seine busser. Anett S. og Anna Ingeborg B. tar ansvar for å ta saken videre.
2. **Skolekutt:** Det ble sendt mail til politikerne, har vært innlegg i avisa og «slå ring rundt skolen» aksjon. Arbeiderpartiet har ikke vedtatt noe og vi håper på at kuttene blir mye mindre enn fryktet. Så fort tallene kommer på bordet blir det tatt opp i samarbeidsmøtet.
3. **Eventuelt - Koffeinholdige energidrikker**: FAU går inn for et forbud mot koffeinholdige energidrikker på skolen. Vi oppfordrer også foreldrene til å ta en samtale med sine barn om dette. Ganske mange elever drikker opptil flere bokser i løp av skoledagen og det blir stadig flere elever som gjør det.
4. Er nettsiden operativ og hvor ligger FAU referatene som ble sendt til Espen B.-rektor?
5. 17.mai permen ligger sannsynligvis i administrasjonen hos Karin F. Trond G. skal finne ut av både punkt 4 og 5.

Referent: Ina Vonka